**EXPUNERE DE MOTIVE**

|  |
| --- |
| **Secţiunea 1** Lege privind achiziţia de către Ministerul Apărării Naţionale a produselor şi serviciilor cuprinse în etapa 1 a programului esenţial de înzestrare ”Transportor blindat pentru trupe 8x8” |
| **Secţiunea a 2-a** **Motivul emiterii actului normativ**  |
| 1. Descrierea situaţiei actuale | În prezent, România se găseşte într-un mediu de securitate caracterizat de evoluţii complexe, care impun, pe de o parte, redefinirea rolului puterii militare şi, pe de altă parte, adaptarea modalităţilor de răspuns în vederea contracarării riscurilor şi ameninţărilor la adresa securităţii naţionale. În aceste condiţii de manifestare a unor ameninţări atât convenţionale, cât şi neconvenţionale, este necesară întărirea capabilităţilor operaţionale naţionale.În principal, potrivit Strategiei militare a României, aprobată prin Hotărârea Guvernului nr. 708/2016, forţele terestre au sarcina de a asigura capabilităţile de manevră, de lovire şi de protecţie, în măsură să realizeze dislocarea, prezenţa, extinderea şi continuitatea acţiunilor militare preponderent terestre în zonele de interes ale României şi/sau aliaţilor, la pace, în situaţii de criză şi pe timp de război. Totodată, asigură, prin rotaţie, capabilităţi de reacţie imediată, precum şi forţele care participă la operaţii şi misiuni internaţionale şi cele destinate Forţei consolidate de răspuns a NATO şi Grupurilor tactice de luptă ale UE, conform planurilor aprobate.Misiunile forţelor terestre, stabilite potrivit reglementărilor în vigoare, evidenţiază necesitatea dotării cu tehnică şi echipamente militare performante, interoperabile cu cele din dotarea armatelor ţărilor membre NATO.Actuala tehnică de luptă pe roţi, de generaţie veche, este depăşită atât din punct de vedere tehnologic, cât şi din punct de vedere al caracteristicilor tehnico-tactice, cum ar fi viteza de deplasare, mobilitatea în medii diferite, protecţia personalului, posibilităţile de observare, orientare, comunicaţii.În acest context, transportorul blindat pentru trupe 8x8 constituie un mijloc de transport al grupei de infanterie, precum şi al structurilor de sprijin (cercetare, cercetare CBRN, comunicaţii şi informatică, aruncătoare cal. 120 mm, tractare-evacuare-reparaţii tehnică, evacuare medicală) absolut necesar pentru îndeplinirea misiunilor specifice de către forţele terestre ale Armatei României. Prin dotarea forţelor terestre cu acest vehicul, se asigură o mobilitate sporită şi o protecţie corespunzătoare personalului îmbarcat, pe timpul executării misiunilor specifice, în orice zonă de relief, indiferent de timp, anotimp sau condiţii meteorologice.Potrivit Strategiei militare a României, în ceea ce priveşte constituirea, dezvoltarea şi menţinerea capabilităţilor de apărare, acestea se realizează având în vedere cerinţe şi acţiuni specifice, dintre care un rol esenţial este reprezentat de cerinţa continuării derulării programelor de înzestrare şi modernizare cu echipamente militare şi iniţierea unor programe noi pentru realizarea capabilităţilor asumate în cadrul NATO şi UE, cu preponderenţă prin implicarea industriei naţionale de apărare.Potrivit Hotărârilor Consiliului Suprem de Apărare a Ţării nr. S-147/2007 şi nr. 174/2016, programul „Transportor blindat pentru trupe 8x8” este un program de înzestrare esenţial destinat să asigure interesele de securitate ale statului român, realizarea programului urmând a se face prin finanţarea achiziţiei din bugetul anual de stat al Ministerului Apărării Naţionale. Consiliul Suprem de Apărare a Ţării a recomandat Guvernului ca procedura specifică de atribuire a contractului să încurajeze implicarea capabilităţilor autohtone, cu participarea unor companii de prestigiu în domeniu pe plan internaţional şi atragerea acestora în procesul de modernizare şi privatizare a industriei de apărare.Principalele structuri militare care sunt relevante în implementarea iniţiativelor regionale ale NATO (Tailored Forward Presence) şi a Ţintelor de capabilităţi 2017, sunt următoarele:-Brigada Multinaţională de Sud-Est (MN BDE-SE, fosta Brigadă 2 Infanterie „Rovine”);-Brigada 81 Mecanizată asumată ca brigadă de infanterie medie în cadrul pachetului de forţe dislocabile;-Brigada 282 Infanterie Mecanizată asumată ca brigadă de infanterie grea în cadrul pachetului de forţe dislocabile.Brigăzile de infanterie medie fac obiectul dotării batalioanelor de infanterie din organică cu transportoare blindate pentru trupe 8x8 (cazul MN BDE-SE şi Bg. 81 Mc.).Urgenţa operaţională este dată atât de actualul context geopolitic din regiunea extinsă a Mării Negre cât şi de termenele asumate privind realizarea capacităţii operaţionale complete de către Brigăzile de Infanterie Medie, respectiv:-decembrie 2018 pentru MN BDE-SE;-începutul anului 2024 pentru Bg. 81 Mc..Având în vedere nivelul ameninţării, precizat în documentele programatice (DCO –Documentul cu Cerinţe Operaţionale), a rezultat necesitatea dotării cu transportoare blindate cu nivel superior de protecţie balistică şi putere de foc ridicată, chiar dacă aceasta presupune renunţarea la capacitatea de flotabilitate.Totodată se urmăreşte ca aceste structuri, prin calitatea superioară a înzestrării, să se constituie în acele capabilităţi ale Forţelor Terestre române care să poată fi angajate în operaţiuni de intensitate mare, într-un mediu operaţional cu următoarele caracteristici:- desfăşurarea de operaţii întrunite, aero-terestre şi navale;- mediu electromagnetic ostil;- executarea de acţiuni prin surprindere, ziua şi noaptea, în condiţii meteo dificile;- utilizarea frecventă a manevrei de forţe şi mijloace.În conformitate cu dispoziţiile art. 32 alin. (8) din Legea nr. 346/2006 privind organizarea şi funcţionarea Ministerului Apărării Naţionale, cu modificările şi completările ulterioare, în cadrul ministerului funcţionează Consiliul de Supraveghere a Cerinţelor – CSC, organ cu rol deliberativ, a cărui organizare şi funcţionare este stabilită prin Ordinul ministrului apărării naţionale nr. M.86/2010. Potrivit acestui ordin, CSC este abilitat să analizeze şi să hotărască asupra nevoilor materiale şi a cerinţelor operaţionale necesare îndeplinirii misiunilor încredinţate Armatei României, hotărârile adoptate de către CSC, în îndeplinirea atribuţiilor sale, fiind obligatorii pentru structurile Ministerului Apărării Naţionale. Astfel, CSC analizează, evaluează şi aprobă Documentul cu cerinţele operaţionale pentru fiecare program de înzestrare.Având în vedere interacţiunea dintre sistemul de planificare, programare, bugetare şi evaluare, sistemul de emitere a cerinţelor şi sistemul de management al achiziţiilor pentru apărare, la nivelul Ministerului Apărării Naţionale au fost întocmite şi aprobate:- Documentul cu Nevoile Misiunii pentru „Transportor blindat pentru trupe” aprobat de CSC prinProcesul-Verbal nr.134/ 02.05.2006;- Sinteza Studiului de Concept actualizat pentru Transportor blindat pentru trupe (8x8) validat prin Hotărârea CSC nr. 267 din 06.04.2017;- Documentul cu Cerinţele Operaţionale actualizat pentru „Transportor blindat pentru trupe” nr. RpS 886 din 04.08.2017, aprobat prin Hotărârea CSC nr. 304 din 07.08.2017.Referitor la programul strategic de înzestrare „Transportor blindat pentru trupe 8x8”, CSC a aprobat Documentul cu Cerinţele Operaţionale în care s-a realizat o descriere generală a produsului, prezentarea ameninţărilor, prezentarea deficienţelor sistemelor existente, enunţarea parametrilor de performanţă, menţionarea componentelor de sprijin ale programului, a cantităţilor şi a fondurilor financiare estimate pentru derularea acestuia. Prin acest document, CSC, organul deliberativ prin care se realizează managementul activităţilor din cadrul sistemului de emitere a cerinţelor la nivelul Ministerului Apărării Naţionale, a hotărât achiziţia/înzestrarea forţelor terestre ale Armatei României cu 227 de transportoare 8x8 şi derivate pe platforma PIRANHA 5, cu suportul logistic iniţial aferent. Astfel, CSC a statuat că „*având în vedere cerinţele operaţionale specifice pentru transportor blindat pentru trupe 8x8 fără capabilitatea de flotabilitate coroborate cu prevederile Studiului de concept – actualizat – pentru „Transportor blindat pentru trupe” şi cu Hotărârea nr. 267 adoptată în şedinţa extraordinară a Consiliului de Supraveghere a Cerinţelor din data de 06.04.2017 privind varianta optimă de înzestrare a Bg. 2 I şi Bg. 81 Mc., conduc la necesitatea înzestrării acestor structuri cu Piranha 5*”. Această achiziţie are în vedere, potrivit aceluiaşi studiu de concept, necesitatea operaţionalizării complete a Brigăzii Multinaţionale de Sud-Est, precum şi îndeplinirea cerinţelor de interoperabilitate cu cele 31 TBT Piranha IIIC existente în dotarea acestei structuri. Potrivit art. 5 lit. b) din Legea nr. 232/2016 privind industria naţională de apărare, precum şi pentru modificarea şi completarea unor acte normative, cu modificările ulterioare, capacităţile de producţie şi realizare a mentenanţei pentru tehnica militară, care includ capacităţile de producţie şi realizare a mentenanţei pentru transportorul blindat pentru trupe 8x8, sunt de importanţă strategică la nivel naţional şi reprezintă interese fundamentale ale României.Din prisma atribuţiilor avute – coordonarea şi evidenţa industriei naţionale de apărare; reprezentarea industriei naţionale de apărare în relaţia cu instituţiile din cadrul forţelor sistemului naţional de apărare, instituţiile Uniunii Europene, NATO, alte organisme şi/sau instituţii externe; controlul activităţii operatorilor economici, în condiţiile legii; sprijinirea participării industriei naţionale de apărare, indiferent de forma de proprietate, la derularea programelor de înzestrare şi modernizare a instituţiilor din cadrul forţelor sistemului de apărare – şi având în vedere discuţiile purtate de reprezentanţii Ministerului Economiei şi ai Ministerului Apărării Naţionale cu reprezentanţii General Dynamics European Land Systems-Mowag GmbH, operatorul economic producător al transportorului 8x8 şi derivatelor pe platforma PIRANHA 5, Ministerul Economiei susţine achiziţia a 227 de transportoare 8x8 şi derivate pe platforma PIRANHA 5 şi a suportului logistic iniţial, dintre care 197 să fie integrate în România. |
| 2. Schimbări preconizate  | În temeiul prevederilor art. 2 lit. (b), (f) şi (g) şi ale art. 5 lit. (b) din Legea 232/2016privind industria naţională de apărare, precum şi pentru modificarea şi completarea unor acte normative, cu modificările ulterioare, interesul esenţial de securitate pentru statul român îl constituie realizarea unei capacităţi de producţie şi mentenanţă pentru tehnica militară pe teritoriul naţional.Astfel, prin intermediul operatorului economic menţionat se dezvoltă/consolidează pe teritoriul naţional o capabilitate industrială, cu aplicabilitate în domeniul militar, în care să se producă vehiculele aferente programului „Transportor blindat pentru trupe 8x8”, în vederea furnizării şi intrării acestora în înzestrarea forţelor armate române. Ulterior, această capabilitate de pe teritoriul naţional va trebui să fie în măsură să producă şi celelalte configuraţii de produse (4x4) specifice programului de înzestrare „Transportor blindat pentru trupe” precum şi să execute lucrările de mentenanţă a produselor pe durata de viaţă a acestora, dar şi lucrări de mentenanţă pentru produse similare din dotarea forţelor armate române, în timpul cel mai scurt, în volum complet, cu respectarea cerinţelor de calitate conform standardelor NATO, asigurându-se o creştere considerabilă a securităţii aprovizionării pe timp de pace, în situaţii de criză şi la război.De asemenea, se va constitui o capacitate pentru apărare în industrie, astfel cum este aceasta definită la art. 18 şi art. 19 lit. a) din Legea nr. 477/2003 privind pregătirea economiei naţionale şi a teritoriului pentru apărare, republicată,avându-se în vedere, cumulativ, cel puţin următoarele: - transferul de tehnologie pentru integrarea transportoarelor, precum şi includerea acestei tehnologii în inventarul de capabilităţi tehnologice la mobilizare;- crearea/consolidarea/dezvoltarea unui centru de mentenanţă în România, cu responsabilităţi în realizarea mentenanţei pe ciclul de viaţă al transportoarelor, avându-se astfel în vedere concentrarea, eficientizarea şi consolidarea pe teritoriul naţional a unei capabilităţi credibile, flexibile şi eficiente, pentru a reacţiona la provocările actuale şi viitoare ale mediului de securitate.O asemenea capacitate industrială strategică este vitală pentru susţinerea pe termen lung a capacităţii de apărare a statului, iar absenţa sau pierderea acesteia ar aduce prejudicii semnificative capacităţii acţionale a forţelor sistemului naţional de apărare şi posibilităţilor de susţinere logistică a structurilor Armatei României.În conformitate cu prevederile art. 20 alin. (3) din Ordonanţa de urgenţă a Guvernului nr. 114/2011 privind atribuirea anumitor contracte de achiziţii publice în domeniile apărării şi securităţii,aprobată cu modificărişi completări prin Legea nr. 195/2012, Guvernul are dreptul de a stabili circumstanţele şi procedurile specifice pentru atribuirea contractelor de achiziţie publică în situaţiile prevăzute de art. 346 din TFUE.Actul normativ aprobă circumstanţele şi procedura specifică aferente programului strategic de înzestrare ,,Transportor blindat pentru trupe 8x8”, în vederea furnizării de către General Dynamics European Land Systems-Mowag GmbH, a 227 de transportoare 8x8 şi derivate pe platforma PIRANHA 5 şi a suportului logistic iniţial, dintre care 197 integrate şi produse în România.Furnizarea transportoarelor şi a suportului logistic iniţial în cauză se realizează prin încheierea unui acord-cadru între Ministerul Apărării Naţionale şi General Dynamics European Land Systems-Mowag GmbH pentru furnizarea transportoarelor în cauză, după aplicarea procedurii specifice prevăzute în anexa care face parte integrantă din lege. Procedura prevede derularea a două etape: de calificare şi de negociere şi evaluare a ofertei depuse.În data de 10.10.2017 între Ministerul Economiei, C.N. ROMARM SA - Filiala Uzina Mecanică Bucureşti S.A. şi General Dynamics European Land Systems-Mowag GmbH a fost încheiat un memorandum de înţelegere având ca obiect stabilirea liniilor directoare preliminare ale cooperării în legătură cu „Transportorul blindat pentru trupe 8X8” şi care include acţiunile necesare pentru înfiinţarea unei societăţi cu capital mixt în scopul integrării, producerii livrării şi asigurării mentenanţei pentru aceste transportoare. Totodată, prin acordul de cooperare semnat la aceeaşi dată (10.10.2017) între C.N. ROMARM SA - Filiala Uzina Mecanică Bucureşti S.A. şi General Dynamics European Land Systems-Mowag GmbH privind transferul de tehnologie s-au convenit liniile directoare preliminare pentru cooperarea dintre părţi şi îndeplinirea de către GDELS MOWAG a obligaţiilor de off-set prin stabilirea unei scheme viabile privind transferul de tehnologie, know-how şi abilităţi începând cu desemnarea operatorului economic român ca subcontractor şi până la înfiinţarea viitoarei societăţi mixte de către cele două societăţi.Implementarea programului se va realiza printr-un prim contract subsecvent la acordul-cadru ce se încheie între Ministerul Apărării Naţionale şi General Dynamics European Land Systems-Mowag GmbH, în care C.N. ROMARM SA - Filiala Uzina Mecanică Bucureşti S.A. va acţiona ca subcontractor. Primele 30 vehicule vor fi produse şi livrate de pe linia de producţie a GDELS, în scopul instruirii „la locul de muncă” a angajaţilor Filialei Uzina Mecanică Bucureşti S.A..Proiectul de act normativ are în vedere respectarea prevederilor art. 2 alin. (2) din Ordonanţa de urgenţă a Guvernului nr. 114/2011,aprobată cu modificărişi completări prin Legea nr. 195/2012, în corelaţie cu dispoziţiile art. 346 alin. (1) lit. b) din TFUE.Proiectul de act normativ autorizează Ministerul Apărării Naţionale să deruleze procedura specifică, să semneze şi să deruleze acordul-cadru/contractele subsecvente multianuale atribuite în baza acesteia prin Compania Naţională „Romtehnica” – S.A., în conformitate cu prevederile art. 502 alin. (1) din *Legea nr. 346/2006 privind organizarea şi funcţionarea Ministerului Apărării Naţionale*, cu modificările şi completările ulterioare.  |
| 3. Alte informaţii | Nu au fost identificate. |
| **Secţiunea a 3-a** **Impactul socioeconomic al proiectului de act normativ** |
| 1. Impactul macroeconomic | Se creează premisele pentru consolidarea/dezvoltarea în România a unei capabilităţi industriale, cu aplicabilitate în domeniul vehiculelor militare blindate şi a mentenanţei acestora pe întreg ciclul de viaţă, estimat la peste 20 ani. |
| 11.Impactul asupra mediului concurenţial şi domeniului ajutoarelor de stat | În conformitate cu art. 346 alin. (1) lit. b) din TFUE, orice stat membru poate lua măsurile pe care le consideră necesare pentru protecţia intereselor esenţiale ale siguranţei sale şi care se referă la producţia sau comerţul cu armament, muniţie şi materiale de război; aceste măsuri nu trebuie să modifice condiţiile de concurenţă pe piaţa internă în ce priveşte produsele ce nu sunt destinate unor scopuri specific militare.Această măsură este necesară şi proporţională pentru atingerea obiectivelor de apărare şi satisfacerii interesului esenţial de securitate, astfel cum este prevăzut în articolul invocat anterior, întrucât permite continuarea activităţilor de producţie/mentenanţă esenţiale în domeniul militar şi nu depăşeşte ceea ce este strict necesar acestui scop. |
| 2. Impactul asupra mediului de afaceri | Nu este cazul |
| 21. Impactul asupra sarcinilor administrative | Nu este cazul |
| 22. Impactul asupra întreprinderilor mici şi mijlocii | Nu este cazul |
| 3. Impactul social | Nu este cazul |
| 4. Impactul asupra mediului | Nu este cazul |
| 5. Alte informaţii | Nu au fost identificate. |
| **Secţiunea a 4-a** **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**  - mii lei -  |
| Indicatori | Anulcurent | Următorii 4 ani | Mediape 5 ani |
| 2017 | 2018 | 2019 | 2020 | 2021 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
|  (i) impozit pe profit |  |  |  |  |  |  |
|  (ii) impozit pe venit |  |  |  |  |  |  |
| b) bugete locale: |  |  |  |  |  |  |
|  (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
|  (i) contribuţii de asigurări |  |  |  |  |  |  |
| 2. Modificări ale cheltuielilor bugetare plus/minus, din care: |  |  |  |  |  |  |
| a) buget de stat, din acesta : |  |  |  |  |  |  |
|  (i) cheltuieli de personal |  |  |  |  |  |  |
|  (ii) active nefinanciare |  |  |  |  |  |  |
| b) bugete locale : |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri şi servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privindfundamentarea modificărilorveniturilor şi/sau cheltuielilor bugetare |  |  |  |  |  |  |
| 7. Alte informaţii | Valoarea totală a proiectului de investiţii de cca. 895 milioane euro fără TVA va fi plătită eşalonat în perioada 2017-2025. |
| **Secţiunea a 5-a** **Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. | Nu este cazul |
| 11. Compatibilitatea proiectului de act normativ cu legislaţia în domeniul achiziţiilor publice. | Proiectul de act normativ este compatibil cu legislaţia comunitară în domeniul achiziţiilor publice, fiind elaborat în temeiul art. 20 alin. (3) din Ordonanţa de urgenţă a Guvernului nr. 114/2011, care transpune Directiva 2009/81/CE a Parlamentului European şi a Consiliului. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Nu este cazul |
| 3. Măsuri normative necesare aplicării directe a actelor normative comunitare | Nu este cazul |
| 4. Hotărâri ale Curţii de Justiţie a Uniunii Europene | Nu este cazul |
| 5. Alte acte normative şi/sau documente internaţionale din care decurg angajamente | Nu este cazul |
| 6. Alte informaţii | Nu au fost identificate. |
| **Secţiunea a 6-a** **Consultările efectuate în vederea elaborării proiectului de act normativ**  |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | La elaborarea proiectului de act normativ au fost avute în vedere solicitările şi recomandările reprezentanţilor instituţiilor din sistemul de apărare la şedinţele Comitetului Interministerial pentru Evaluarea Situaţiei Industriei de Securitate. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Nu este cazul |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Nu este cazul. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul. |
| 5. Informaţii privind avizarea de către: |  |
| a) Consiliul Legislativ | Se va solicita avizul. |
| b) Consiliul Suprem de Apărare a Ţării | Se va solicita avizul.  |
| c) Consiliul Economic şi Social | Nu este cazul. |
| d) Consiliul Concurenţei | Se va solicita avizul |
| e) Curtea de Conturi. | Nu este cazul |
| 6. Alte informaţii | Nu este cazul |
| **Secţiunea a 7-a** **Activităţi de informare publică privind elaborarea şi implementarea proiectului de act normativ** |
| 1. Informarea societăţii civile cu privire la necesitatea elaborării proiectului de act normativ | Proiectul de act normativ se supune dezbaterii publice, prin afişare pe pagina de Internet a Ministerului Apărării Naţionale  |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice  | Proiectul de act normativ nu se referă la acest subiect. |
| 3. Alte informaţii | Au fost respectate dispoziţiile Legii nr. 52/2003 privind transparenţa decizională în administraţia publică, republicată. |
| **Secţiunea a 8-a** **Măsuri de implementare** |  |
| 1. Măsurile de punere în aplicare a proiectului de act normativ de către autorităţile administraţiei publice centrale şi / sau locale – înfiinţarea unor noi organisme sau extinderea competenţelor instituţiilor existente | Nu este cazul. |
| 2. Alte informaţii | Nu au fost identificate. |

În sensul celor prezentate a fost elaborat proiectul de *Lege privind achiziţia de către Ministerul Apărării Naţionale a produselor şi serviciilor cuprinse în etapa 1 a programului esenţial de înzestrare „Transportor blindat pentru trupe 8x8”*.

|  |  |
| --- | --- |
|  **MINISTRUL APĂRĂRII NAŢIONALE** **MIHAI-VIOREL FIFOR** |  |

***AVIZĂM FAVORABIL:***

**MINISTRUL AFACERILOR EXTERNE**

**TEODOR-VIOREL MELEŞCANU**

**MINISTRUL FINANŢELOR PUBLICE**

 **IONUŢ MIŞA**

|  |  |
| --- | --- |
|  **MINISTRUL ECONOMIEI** **GHEORGHE ŞIMON** |  |
| **MINISTRUL DELEGAT PENTRU AFACERI EUROPENE** **VICTOR NEGRESCU** |  |
|  **MINISTRUL JUSTIŢIEI** **TUDOREL TOADER** **PREŞEDINTELE AGENŢIEI NAŢIONALE** **PENTRU ACHIZIŢII PUBLICE** |

 **BOGDAN PUŞCAŞ**